Gèrensi

Gèrensi (hurup Arab Gundul: ݢرنسى; Inggris: Guernsey; Prasman: Guernesey; Gèrensi: Guernési) entu atu negara di Selat Inggris, di lepas panténya Normandi. Ni negara bagèan deri Kepuloan Kanal. Sepegimana Jèrsi, ni negara juga' atu kebéliuan (bailiwick) nyang dipimpin ama atu béliu"Ms. or. fol. 547b". (1696). Di dalem ni naskah beslit Kumpeni Welanda di Betawi per tanggal 24 Juli 1696, nyang kesimpen di Staatsbibliotheek zu Berlin (Bibliotik Negara Berlèn), kesebut kata béliu (بيليو) – bailiff (Ing.); baljuw (Wld.). (bailiff), mangkanya digero'nya Kebéliuan Gèrensi (hurup Arab Gundul: کبليوان ݢرنسى; Inggris: Bailiwick of Guernsey; Prasman: Bailliage de Guernesey; Gèrensi: Bailliage dé Guernési). Sebab lantaran ni negara – Britani Gedé punya tanggungan, hop negaranya entu Charles III, cuman èmang ada dia punya guwernemènnya sendèwèk ama dia punya wètChaer, Abdul. (2009). Kamus Dialek Jakarta. K. Rép. Penerbit Masup Jakarta. Wèt (hurup Arab Gundul: ويت) – undang-undang (Indo.); rights (Ing.); wet (Wld.). èn status istimèwa dalem pasal belastingChaer, Abdul. (2009). Kamus Dialek Jakarta. K. Rép. Penerbit Masup Jakarta. Belasting (hurup Arab Gundul: بلستيڠ) – pajak (Indo.); tax (Ing.); belasting (Wld.).. Sengga'nya, ada 65.573 orang nyang tinggal di mari.

 Bestir 
Gèrensi juga' kebelèk-belèk jadi 10 indèlingIndèling (hurup Arab Gundul: انديليڠ) – parish (Ing.); indeling (Wld.). (ditamba 2 indèling bukanbestir). Adapun Bandar Sint-Piter entu indèling nyang paling gedé èn ada 18.958 orangan (tahon 2019).

 Basa 
Gèrensi ada punya dia punya logat sendèwèk, nyang ngrupaken logat deri basa Normandi, nama basa Gèrensi. Ni basa cuman dipaké ama 2% deri jumblah semua penduduknya, cuman ada 14% deri seruruh penduduknya nyang ngarti ama ni basa. Artinya, kurang lebi sekitaran 1.000–1.500-an orang doang nyang bisa ni basa, èn kebanyakannya udah pada bangkot. Cuman 1 deri 1.000 orang muda doang nyang bisa ngomong ni basa.

 Ruju'an 

Bangsaan:Èropa
Bangsaan:Èropa Kulon
Bangsaan:Kerajaan Rempug